# **Et billede, der indeholder tekst, Font/skrifttype, logo, Grafik  Automatisk genereret beskrivelse**

# **Invitation til Bordtennis Danmarks Bordtennisfestival 2024 i Fredericia Idrætscenter d. 9. og 10. november**

Skal du og dine holdkammerater sammen med andre klubber fra Nordsjælland med til årets store bordtennisfest for spillere i alle aldre?

Vi opfordrer alle til at deltage, og vi sender sammen med andre klubber fra Nordsjælland ledere/trænere med for at være samlingspunkt for de unge spillere. Der vil som minimum være en træner/leder pr. 10 ungdomsspillere. Ungdomstrænere fra Allerød deltager også.

Der er fælles afgang fra Hillerød Station lørdag d. 9. november kl. 06.30 og hjemkomst søndag d. 10. november kl. ca. 18.30.

**Alle kan deltage:** Uanset om du er en erfaren spiller nybegynder, ung eller gammel, er denne festival skræddersyet til at bringe os alle sammen til en uforglemmelig weekend med bordtennis og fællesskab på tværs af klubber.

Bordtennisfestivalen er en begivenhed, der har noget for enhver smag. Udover spændende konkurrencer som DM i Rating for spillere under 2200 rating og Bat 60+ stævnet for vores spillere over 60 år, kan du også se frem til at deltage i vores Funcamp eller komme på trænerkursus eller dommerkursus.

**Funcamp**: Oplev en sjov og legende tilgang til bordtennis gennem forskellige spil og udfordringer. Uanset om du er nybegynder eller øvet spiller, vil funcampen bringe smilene frem og øge din glæde ved spillet. Der er fx mulighed for at deltage i Sukiro Challenges, UV-bordtennis, E-bordtennis, Teqball, Mega- og minibord mv.

**DM i Rating**: Dette bredde stævne er designet til spillere med under 2200 i rating uanset alder og køn, og giver jer mulighed for at konkurrere mod jævnbyrdige og vise jeres færdigheder på bordet. Det er en fantastisk lejlighed til at udfordre jer selv og måle jer med andre spillere i samme rating interval.

**Bat 60+ & parkinsonstævne:** Alder er ingen hindring for at nyde bordtennis! Dette stævne er dedikeret til vores spillere over 60 år eller parkinsonramte. Kom og vis, at lidenskaben for bordtennis ikke kender nogen aldersgrænser, og konkurrér mod andre entusiaster i denne spændende turnering.

**Læs mere** om de forskellige aktiviteter her: <https://bordtennisdanmark.dk/wp-content/uploads/2024/08/Inbydelse-festival-2024-Alle.pdf> eller her: <https://bordtennisdanmark.dk/nyheder/bordtennisfestival-2024/>

Prisen for fællesturen er 750 kr. + transport (ca. 450 kr., som opkræves, når vi kender antal deltagere og transportpris). I de 750 kr. indgår følgende:

* Adgang til Fun Camp
* Frokost lørdag
* Aftensmad søndag
* Morgenmad søndag
* Frokost søndag
* Overnatning på skole 5 minutters gang fra Fredericia Idrætscenter.

Vi opfordrer desuden til, at man deltager i minimum 1 dag i enten DM i rating eller Bat60+ stævnet. Tilmelding til disse sker via bordtennisportalen.dk til en pris på hhv. 150 kr. og 100 kr. (+ tilmeldingsgebyr).

NB. Forældre er velkommen og deltager gratis i FunCamp.

**Hvad skal jeg gøre for at deltage?**

Send en mail til Nicklas Jensen (nicklasjensen035@gmail.com), hvor du angiver, at du gerne vil deltage i fællesturen, herunder fælles transport, overnatning på skolen og deltagelse i Fun Camp. Skriv også, hvis du har tilmeldt dig DM i rating eller BAT60+-stævnet.Angiv også gerne om en af dine forældre vil deltage og evt. kan stille bil til rådighed. **Fristen for tilmelding er den 20. oktober** af hensyn til transport og trænerplanlægning.

**Hvis du har spørgsmål**, så kontakt Nicklas Jensen på tlf. nr. 2789 4133.

Mange hilsner

Nicklas og Lars E